《恭题中宪老夫子大人爱吟草 其一》
清代·周兴岱

星散周庐夜建营，铜章花马赋从征。转输已见纡筹策，胸臆应知富甲兵。

临难独教维节义，如公真不愧科名。似闻杀贼捐躯日，水咽蛮江作怒声。

作者简介：周兴岱（1744—1809）字长五，一字冠三，号东屏，四川涪州（今重庆市涪陵区）人，清朝官吏，周煌次子，清代大诗人张船山岳父。乾隆三十六年进士，改庶吉士，散馆授编修。累迁侍讲学士。超授内阁学士。擢侍郎，历礼、吏、户诸部。命在南书房行走。